วัดทุ่งเนินพยอม

วัดทุ่งเนินพยอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าแฝก อำเภอกงไกรลาศ จังหวัดสุโขทัย วัดทุ่งเนินพยอมสร้างขึ้นในสมัยสุโขทัย เมื่อ พ.ศ. 1804 ได้รับพระราชทานวิสุงคามสีมาเมื่อ พ.ศ. 1806 ชื่อวัดตั้งตามสภาพทางภูมิศาสตร์ คือ บริเวณวัดจะล้อมรอบด้วนทุ่งนาจุดที่ตั้งของวัดเป็นเนินดิน และมีต้นพยอมใหญ่อยู่ต้นหนึ่งจึงได้ชื่อว่า "วัดทุ่งเนินพยอม" ชาวบ้านนิยมเรียกว่า วัดป่าแฝก ตามพงศาวดาร กรุงธนบุรีได้บันทึกไว้ว่า เมื่อ พ.ศ. 2318 กองทัพพม่านำโดยอะแซหวุ่นกี้คุมกองทัพหลวง จำนวน 15,000 คน เข้ามาตีไทย เดินทัพตั้งแต่เมืองตากเรื่อยมาถึงบ้านโกร ป่าแฝก และได้เผาทำลายวิหารโบสถ์ของวัดทุ่งเนินพยอมต่อมาชาวบ้านได้ร่วมกันปฎิสังขรณ์ขึ้นใหม่ โดยภายในบริเวณวัดมีสิ่งสำคัญได้แก่ พระประธานในอุโบสถ์วิหารที่สร้างขึ้นในสมัยกรุงสุโขทัย "พระทศพลญาน" ปางมารวิชัยเป็นพระพุทธรูปปูนปั้น เสาของวิหารก่อด้วยกิฐหน้าวัว กว้าง 11 เมตร ยาว 21.60 เมตร พระพุทธรูป มีพระนามว่า "หลวงพ่อตู้" เข้าใจว่าจะเป็นเจ้าอาวาสรูปแรกสร้างไว้ หลวงพ่อเหมและหลวงพ่อตู้เป็นพระพุทธรูปที่ศักดิ์สิทธิ์ ศาลาการเปรียญหลังเดิมเป็นไม้ชำรุด ต่อมาประชาชนและเจ้าอาวาสเฉื่อย อรุโณ ได้ร่วมกันสร้างเมื่อ พ.ศ. 2516 เป็นคอนกรีตเสริมเหล็ก พ.ศ. 2520 ได้ก่อสร้างต่ออีก 1 หลัง อ้างอิง